钦定古今图书集成/明伦汇编/闺媛典/第041卷 > 吴金妻水氏
## 钦定古今图书集成/明伦汇编/闺媛典/第041卷 > 吴金妻水氏

按《苏州府志》：“水氏，嘉定人，吴金妻。金与兄晨渔吴淞
江上，金忽为虎噬，兄奔以告，水即挺刃赴之，亦死于
虎。陈刚中作《刺虎行》云：‘吴淞古泽国，江水清且驶。茫
茫蒹葭洲，猛虎之所寄。吴郎朝渔何处来，网罟未施
身为毙。有兄虽同行，见难先已逝。仓皇归来深闭门，
惊起室中妻。水氏不暇别尊姑，安能顾娇子。摇摇白’”
刃手中持，雪锷霜铓是新淬。仰天自誓还自言，不杀
於菟生可愧。洞虎之胸取虎心，椎虎之骨饮虎髓。但
知复虎仇，宁知虎可畏。日斜格斗声渐低，力穷遂作夫边鬼。我闻此事毛发竖，因忆秋风枣阳戍。阿朝之
后久无人，勇烈今闻吴氏妇。名与吴淞江水长，浩浩
汤汤流万古。